**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ: 4565**

 **Λιβαδειά 21 /3/2022**

**ΑΠΟΣΠΑΣΜΑ**

Από το πρακτικό της αριθμ.2022-5ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **30**

**ΘΕΜΑ: Παράταση χρονικής διάρκειας του Σ.Π.Ο.Α.Κ. «Ο ΑΡΙΩΝ»**

Στη Λιβαδειά σήμερα την 15η Μαρτίου 2022, ημέρα Τρίτη και ώρα 18:00 μ.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **για την συνέχιση της από 14/03/2022 διακοπείσας δημόσιας μεικτής συνεδρίασης , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **3869/10-3-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της διακοπείσας συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 28 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Φορτώσης Αθανάσιος  |
|  |  Μητάς Αλέξανδρος | 2 | Τζουβάρας Νικόλαος |
|  | Τζεσμετζής Εμμανουήλ  | 3 | Καράλης Χρήστος  |
|  | Δήμου Ιωάννης  | 4 | Μπαρμπέρης Νικόλαος |
|  | Αποστόλου Ιωάννης | 5 |  Σπυρόπουλος Δημοσθένης |
|  | Σάκκος Μάριος  |   | Οι οποίοι δεν παρευρέθησαν |
|  | Νταντούμη Ιωάννα  |   | αν και κλήθηκαν νόμιμα |
|  | Καράβα Χρυσοβαλάντου Βασιλική (Βάλια)  |   |  |
|  | Μερτζάνης Κων/νος  |   |  |
|  | Γιαννακόπουλος Βρασίδας  |  |  |
|  | Σαγιάννης Μιχαήλ  |   |  |
|  |  Πούλου Παναγιού (Γιώτα)  |   |  |
|  | Γαλανός Κων/νος  |  |  |
|  | Καπλάνης Κων/νος  |  |  |
|  | Τόλιας Δημήτριος  |  |  |
|  | Πούλος Ευάγγελος |  |  |
|  | Κοτσικώνας Επαμεινώνδας   |   |  |
|  | Αρκουμάνης Πέτρος  |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Πλιακοστάμος Κων/νος (Απών από 2ο ΘΗΔ) |  |  |
|  | Χέβα Αθανασία (Νάνσυ) |  |  |
|  | Τουμαράς Βασίλειος |  |  |
|  | Κατής Χαράλαμπος  |  |  |
|  | Παπαϊωάννου Λουκάς |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 7Ο θέμα της ημερήσιας διάταξης, ,(6ο της υπ αριθμ **3869/10-3-2022**   πρόσκλησης), η Πρόεδρος έθεσε υπόψη των μελών του Δημοτικού Συμβουλίουτο υπ΄αριθμ. 346/22-2-2022 έγγραφο του Συνδέσμου Προστασίας και Ορθολογικής Ανάπτυξης του Κορινθιακού Κόλπου (Σ.Π.Ο.Α.Κ.) «Ο ΑΡΙΩΝ» , στο οποίο αναφέρονται:

Όπως γνωρίζετε με την υπ’ Αρίθμ. 11425 Απόφαση του Υπουργού Εσωτερικών κ. Ιωάννη Κεφαλογιάννη η οποία δημοσιεύτηκε στο συνημμένο ΦΕΚ 164/Β'/17.3.1993, συστάθηκε ο Σύνδεσμος Προστασίας και Ορθολογικής Ανάπτυξης του Κορινθιακού Κόλπου (Σ.Π.Ο.Α.Κ.) «Ο ΑΡΙΩΝ», καθορίζοντας ως χρονική διάρκεια λειτουργίας του τα τριάντα (30) έτη, η οποία εκπνέει στις 8.3.2023.
Προκειμένου να ανανεωθεί η χρονική αυτή διάρκεια, όπως ομόφωνα αποφάσισε το Δ.Σ. του Σ.Π.Ο.Α.Κ. στη συνεδρίαση της 8/2/2022 και με βάση τα προβλεπόμενα στη σχετική νομοθεσία του άρθρου 245 παρ. 5 του Ν.3463/06, πρέπει να συνηγορήσουν γι’αυτό τα Δ.Σ. των Δήμων-Μελών του Συνδέσμου, με απόφαση που θα ληφθεί με την απόλυτη πλειοψηφία του συνόλου των μελών του (άρθρο 245 παρ. 2 του Ν.3463/06).
Η μέχρι σήμερα γνωστή σε όλους μας πορεία του Συνδέσμου μας τόσο σε θέματα προστασίας του περιβάλλοντος, με κορυφαία την υποστήριξη και επιτυχή έκβαση της ένταξης συνολικά του οικοσυστήματος του Κορινθιακού Κόλπου στις προστατευόμενες περιοχές «Δίκτυο Natura 2000», όσο και σε θέματα ανάδειξης και προβολής της πολιτιστικής, αρχαιολογικής και ιστορικής κληρονομιάς, καθώς και του φυσικού κάλους με στόχο την ορθολογική ανάπτυξη και τουριστική προώθηση της περιοχής μας,καθιστά επωφελή και αναγκαία αυτή τη συνέχιση για όλους μας.
Το Δ.Σ. του Σ.Π.Ο.Α.Κ. στη συνεδρίαση της 8/2/2022 αφού έλαβε ομόφωνα την υπ’ αρ. 10/22 συνημμένη απόφαση για πρόταση ανανέωσης της χρονικής διάρκειας προς όλα τα Δ.Σ. των Δήμων-Μελών, καθόρισε και τα επόμενα βήματα αυτής της διαδικασίας ως εξής:
1. Συγκρότησε τριμελή επιτροπή αποτελούμενη από τα μέλη του Δ.Σ. Σ.Π.Ο.Α.Κ. κ.κ. Σωτήριο Πέρρα (Δ.Σ. Λουτρακίου-Περαχώρας-Αγ. Θεοδώρων) Αντιπρόεδρο, ως Προεδρεύοντα, Παναγιώτη Πανταζή (Δ.Σ. Βέλου-Βόχας) Δικηγόρο και Τσατσαρώνη Γεώργιο (Δ.Σ. Δελφών), η οποία θα αναλάβει την παρακολούθηση αυτής της διαδικασίας.
2. Να σταλεί επιστολή ενημέρωσης προς όλους τους Δήμους-Μέλη του Σ.Π.Ο.Α.Κ. εξηγώντας την αναγκαιότητα της εν λόγω διαδικασίας σε όλους όσους θα κληθούν να αποφασίσουν.
3. Να δοθεί η δυνατότητα παρατηρήσεων ή κατάθεσης απόψεων για συμπλήρωση του ΦΕΚ (κανονιστικές διατάξεις) στα πλαίσια της σχετικής νομοθεσίας, πέρα από την ανανέωση της χρονικής διάρκειας και σε θέματα που άπτονται του σκοπού και της λειτουργίας του Συνδέσμου.
4. Με ευθύνη της συσταθείσας επιτροπής να συγκεντρωθούν όλες οι πιθανές παρατηρήσεις εκ μέρους των Δ.Σ. έως τις 14.3.2022 και να κατατεθούν προς συζήτηση στο Δ.Σ. του Σ.Π.Ο.Α.Κ. το αμέσως επόμενο διάστημα.
5. Σε διευρυμένο Δ.Σ. του Σ.Π.Ο.Α.Κ. όπου εκτός των μελών θα κληθούν οι Δήμαρχοι μη μέλη του Δ.Σ. του Συνδέσμου και οι επικεφαλείς των δημοτικών παρατάξεων των Δ.Σ., να συζητηθεί το θέμα και να διαμορφωθεί η τελική πρόταση για την τροποποίηση του ΦΕΚ σύστασης, η οποία θα σταλεί σε όλα τα Δ.Σ. των Δήμων-Μελών για έγκριση σύμφωνα με τα οριζόμενα.
6. Να ζητηθεί από τους Προέδρους των Δ.Σ. Δήμων-Μελών, να προσκληθεί αντιπροσωπεία του Σ.Π.Ο.Α.Κ. στα Δημοτικά Συμβούλια κατά τη συζήτηση του θέματος, προκειμένου να διευκρινίσει ή να απαντήσει σε τυχόν απορίες ή ερωτήσεις των Δημοτικών Συμβούλων.
7. Το εγκριθέν τελικό κείμενο να αποσταλεί με την προβλεπόμενη διαδικασία για έγκριση και νομιμοποίηση (έκδοση νέου ΦΕΚ με τις εγκεκριμένες τροποποιήσεις).

Όπως γίνεται αντιληπτό σε όλους μας, η εν λόγω διαδικασία και η έκδοση του νέου ΦΕΚ τροποποίησης της συστατικής πράξης, πρέπει να έχει γίνει αρκετά πριν την προβλεπόμενη καταληκτική ημερομηνία (8.3.2023) που καθορίζει το υπάρχον ΦΕΚ 164/Β'/17.3.1993.

Το Δημοτικό Συμβούλιο ,μετά από διαλογική συζήτηση αφού άκουσε τα ανωτέρω και έλαβε υπόψη του :

* Το υπ αριθμ.46/22-2-2022 έγγραφο τoυ ΣΠΟΑΚ το οποίο είχε διανεμηθεί
* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* τις διατάξεις του άρθρου 245 του Ν.3463/2006
* το ΦΕΚ 164/Β'/17.3.1993.
* το ΦΕΚ 1712/Β'/2.8.2011
* την 10/2022 Απόφαση του Σ.Π.Ο.Α.Κ .
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

 Συμφωνεί με τηναναγκαιότητα ανανέωσης της χρονικής διάρκειας λειτουργίας, πέραν της προθεσμίας που εκπνέει στις 8.3.2023 και αναφέρεται στο ΦΕΚ 164/Β'/17.3.1993 σύστασης του Συνδέσμου Προστασίας και Ορθολογικής Ανάπτυξης του Κορινθιακού Κόλπου (Σ.Π.Ο.Α.Κ.) «Ο ΑΡΙΩΝ», μέλος του οποίου είναι από το 2011 ο Δήμος Λεβαδέων ( ΦΕΚ 1712/Β'/2.8.2011).

. **Η απόφαση πήρε τον αριθμό 30**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Νταντούμη Ιωάννα  |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  | Γαλανός Κων/νος  |  |
| 13 |  | Καπλάνης Κων/νος  |  |
| 14 |  | Τόλιας Δημήτριος |  |
| 15 |  | Πούλος Ευάγγελος |  |
| 16 |  |  Κοτσικώνας Επαμεινώνδας |  |
| 17 |  |  Αρκουμάνης Πέτρος |  |
| 18 |  | Μπράλιος Νικόλαος  |  |
| 19 |  | Γερονικολού Λαμπρινή |  |
| 20 |  |  Τσιφής Δημήτριος |  |
| 21 |  | Αλεξίου Λουκάς |  |
| 22 |  | Καραμάνης Δημήτριος  |  |
| 23 |  | Χέβα Αθανασία |  |
| 24 |  | Τουμαράς Βασίλειος |  |
| 25 |  |  Κατής Χαράλαμπος |  |
| 26 |  | Παπαϊωάννου Λουκάς. |  |

.